સુરત : વડાપ્રધાન નરેન્દ્ર મોદીના હસ્તે નવી દિલ્હીના વિજ્ઞાન ભવનમાં આયોજિત સમારોહમાં વિડીયો કોન્ફરન્સના માધ્યમથી એમ.એસ.એમ.ઈ. સપોર્ટ એન્ડ આઉટરીચ વેબ પોર્ટલનું લોન્ચિંગ કર્યું હતું. દિલ્હીના કાર્યક્રમની સમાંતર આ પ્રકારના શુભારંભ કાર્યક્રમો દેશનાં 100 સ્થળોએ યોજાયો હતો. સુરતમાં સરસાણા કન્વેન્શન સેન્ટરના પ્લેટેનિયમ હોલમાં જે પૈકી કેન્દ્રીય વાણિજય અને ઉદ્યોગ, ખાદ્ય અને સાર્વજનિક વિતરણ અને ગ્રાહક બાબતોના કેન્દ્રીય રાજ્ય મંત્રી સી.આર.ચૌધરીના અધ્યક્ષસ્થાને બેક ઓફ બરોડા અને દૈના બેંક દ્વારા એમ.એસ.એમ.ઈ. સપોર્ટ અને આઉટરીચ કાર્યક્રમ યોજાયો હતો.